
Александровац
ЗАПИСНИК ОПШТИНСКЕ ИЗБОРНЕ КОМИСИЈЕ ОПШТИНЕ АЛЕКСАНДРОВАЦ  СА СЕДНИЦЕ ОДРЖАНЕ 20. септембра 2026. ГОДИНЕ
Седница Општинске изборне комисије општине Александровац (у даљем тексту Комисија) одржана је дана 22. септембра 2026 . године (уторак) у сали општине Александровац са почетком у 10,00 сати.
Седници Комисије присуствују чланови комисије:  Александар Ђорђевић, председник Комисије, Љиљана Јовић, заменик председника и чланови: Душица Џамић Живковић,заменик члана, Сузана Михајловић, члан, Добрила Вукојевић, члан, Саша Жарковић, заменик  члана, Милош Радуловић, члан, Далиборка Раденковић, члан, Момчило Рилак, заменик члана и Иван Михајловић, члан.
Седници присуствује секретар Бранкица Маринковић, која води записник.
Председавајући је на основу евиденције констатовао да седници присуствује потребан број чланова комисије за рад и пуноважно одлучивање.
Председавајући  је упознао чланове са  предлогом 

ДНЕВНОГ РЕДА
1. Доношење Решења о именовању члана и заменика члана у проширени састав Општинске изборне комисије општине Александровац.
2. Разно.
Предлога за измену и допуну дневног реда није било.
Предложени дневни ред једногласно је усвојен. 

Тачка 1.
Доношење Решења о именовању члана и заменика члана у проширени састав Општинске изборне комисије општине Александровац.
Председавајући је упознао присутне да је Републичка изборна комисија је на седници одржаној дана 15. септембра 2026. године донела Решење 02 број: 013-195/26, којим је проглашена Изборна листа ,,Студентска листа – Студенти побеђују“ за изборе за народне посланике Народне скупштине расписане за 25. октобар 2026. године, коју је поднела коју је поднела Група грађана ,, Студентска листа – Студенти побеђују“. Даље је навео да је овлашћено лице  Групе грађана ,, Студентска листа – Студенти побеђују“, поднело   предлог за именовање члана и заменика члана Општинске изборне комисије општине Александровац у проширеном саставу, који је примљен дана 21. септембра 2026. године у 11,00  часова. Како је поднети предлог дозвољен, уредан и благовремен, а предложена лица испуњавају услове за чланство у органима за спровођење избора из члана 13. Закона о избору народних посланика („Службени гласник РС“, број 14/22 и 47/26) предложио је доношење  решења

Како се нико није јавио за реч по овој тачки дневног реда , Комисија је једногласно донела
Р Е Ш Е Њ Е
о именовању члана и заменика члана Општинске изборне комисије општине Александровац у проширеном саставу
 У проширени састав Општинске изборне комисије општине Александровац за спровођење избора за народне посланике Народне скупштине, расписане за 25. октобар 2026. године, а на предлог подносиоца  изборне листе ,,Студентска листа – Студенти побеђују“ коју је поднела Група грађана ,, Студентска листа – Студенти побеђују“, именују се:
- Горан Гашић из Александровца, за члана
- Урош Јовић из Александровца, за заменика члана
Тачка 2.
Разно.
По овој тачки није било дискусије. 

Након завршене дискусије, секретар Општинске изборне комисије општине Александровац Бранкица Маринковић , прочитала је записник о раду седнице Комисије одржане 22. септембра 2026. године са почетком у 10,00  часова, након чега је исти усвојен једногласно.
Председавајући  је закључио рад седнице у 10,20 сати.


Секретар
Бранкица Маринковић, с.р. 
 
Председник
         Александар Ђорђевић, с.р.

